איך מטפלים בהלוצינציות?
הטיפולים הספציפיים בהלוצינציות זהים לרוב לטיפול בהתקף פסיכוטי. כאשר מדובר בהזיות שקשורות בהפרעות / מחלות נפש, חובה להתייעץ עם פסיכולוג קליני או פסיכיאטר, והטיפול יתבסס על אבחנה של אותם מומחים. 

הטיפול התרופתי הנפוץ ביותר בהזיות הוא שימוש בתרופות אנטי-פסיכוטיות אטיפיות לטיפול בפסיכוזה, במידה והתסמינים חמורים ומסבים מצוקה משמעותית.
he
באילו מצבים נפשיים וגופניים מופיעות הזיות?
לעתים קרובות הלוצינציות קשורות לסכיזופרניה, אך הן יכולות להתרחש גם כחלק מהפרעה דו-קוטבית, כשלדיכאון או למאניה יש מאפיינים או סימפטומים פסיכוטיים, הכוללים הלוצינציות ודלוזיות.
הן מופיעות גם במצבים גופניים ופסיכולוגיים אחרים, כמו הפרעה סכיזואפקטיבית, מיגרנה, אפילפסיה, גמילה מאלכוהול או סמים, מחלה של האוזן התיכונה או הפנימית, אירוע מוחי, מחלה של עצב השמיעה, תסמונת פוסט-טראומטית, הפרעה דיסוציאטיבית, הפרעות נוירולוגיות, גלאוקומה ומחלות עיניים, חסך קיצוני בשינה, שימוש בסמים הלוצינוגניים, נרקולפסיה ומצבי דליריום.
he
מה ההגדרה של הָלוּצִינַצְיָה (Hallucination)?
מקור המילה ״הלוצינציה״ בלטינית, ופירושה שוטטות מנטלית״. 

הלוצינציה מוגדרות כ״תפיסה של אובייקטים או אירועים שאינם קיימים״ או כ״חוויות חושיות שאינן נגרמות מגירוי של איברי החישה הרלוונטיים״. 

במילים אחרות, הלוצינציות הן תפיסה של גרויים שאינם קיימים, באמצעות אחד או יותר מהחושים שלנו: שמיעה, ראייה, תחושה, הרחה ואפילו טעימה של גירויים שאינם אמיתיים. 

שמיעת קולות ורעשים שאין להם מקור פיזי היא הסוג הנפוץ ביותר של הלוצינציות.
he
מהם 5 הסוגים של הלוצינציות?
קיימים 5 סוגים של הלוצינציות: 

  
    שמיעתיות – הסוג הנפוץ ביותר. 
  
  
    ויזואליות – הסוג השני בשכיחותו. ראיית אנשים, צבעים צורות או חפצים שאינם קיימים. 
  
  
    מישושיות – תחושות שווא של מגע, למשל של חרק שזוחל על או מתחת לעור. 
  
  
    של חוש הריח – סוג נפוץ פחות משני הראשונים. הכוונה להרחת דברים שאף אחד אחר אינו מריח ושאין להם מקור חיצוני. 
  
  
    של חוש הטעם – טעם בפה ללא מקור חיצוני. זהו הסוג הנדיר ביותר.
he